## Plan numeriranja

### NN 11/2013 (25.1.2013.), Plan numeriranja

HRVATSKA AGENCIJA ZA POŠTU I ELEKTRONIČKE KOMUNIKACIJE

**162**

Na temelju članka 12. stavka 1. točke 9 i članka 69. stavka 3. Zakona o elektroničkim komunikacijama (»Narodne novine«, br. 73/08 i 90/11), Vijeće Hrvatske agencije za poštu i elektroničke komunikacije donosi

PLAN NUMERIRANJA

I. STRUKTURA BROJEVA

1. Međunarodni broj

Međunarodni broj sadrži kôd zemlje (eng.: CC – Country Code) iza kojeg slijedi nacionalni broj (eng.: N(S)N – National (Significant) Number), kao što je prikazano na slici 1. U skladu s ITU-T preporukom E.164 duljina međunarodnog broja može iznositi najviše petnaest znamenaka. Duljina međunarodnog broja u Republici Hrvatskoj iznosi najviše trinaest znamenaka. Međunarodne brojeve dulje od trinaest znamenaka moguće je upotrebljavati samo uz prethodno odobrenje Hrvatske agencije za poštu i elektroničke komunikacije (u daljnjem tekstu: HAKOM). Međunarodni predbroj nije dio međunarodnog broja. Međunarodni kod Republike Hrvatske je »385«.

|  |  |
| --- | --- |
| Međunarodni broj | |
| Kôd zemlje  Country code | Nacionalni broj  National (Significant) Number |
| CC | N(S)N |

Slika 1. Struktura međunarodnog broja

2. Nacionalni broj

U Republici Hrvatskoj u uporabi je otvoreni Plan numeriranja. Nacionalni broj sadrži nacionalni odredišni kôd (eng.: NDC – National Destination Code) iza kojeg slijedi pretplatnički broj (eng.: SN – Subscriber Number), kao što je prikazano na slici 2. Ovisno o području primjene, nacionalni odredišni kôd može određivati:

• zemljopisno područje numeriranja (županiju) ili

• nezemljopisno područje numeriranja.

Duljina nacionalnog broja u Republici Hrvatskoj iznosi najviše deset znamenaka. Iznimno, duljina nacionalnog broja može iznositi i više od deset znamenaka, za što je potrebno pribaviti prethodno odobrenje HAKOM-a. Prigodom pozivanja pretplatnika iz drugog zemljopisnog područja numeriranja (županije) ili pokretne elektroničke komunikacijske mreže, ili prigodom uporabe ostalih usluga za koje se ne koriste kratki kodovi, najprije se bira nacionalni predbroj »0«, a zatim nacionalni odredišni kôd i pretplatnički broj. Nacionalni predbroj nije dio nacionalnog broja.

|  |  |
| --- | --- |
| Nacionalni broj (N(S)N) | |
| Nacionalni odredišni kôd | Pretplatnički broj  (Subscriber Number) |
| NDC | SN |

Slika 2. Struktura nacionalnog broja

2.1. Zemljopisni broj

2.1.1. Nacionalni broj u nepokretnoj elektroničkoj komunikacijskoj mreži

Nacionalni broj u nepokretnoj elektroničkoj komunikacijskoj mreži sastoji se od nacionalnog odredišnog koda i pretplatničkog broja kao što je prikazano na slici 2. Nacionalni odredišni kod može sadržavati jednu ili dvije znamenke. Duljina pretplatničkog broja iznosi sedam znamenaka u područjima s jednoznamenkastim nacionalnim odredišnim kodom, ili šest znamenaka u područjima s dvoznamenkastim nacionalnim odredišnim kodom, osim u slučaju kada se radi o pružanju univerzalnih usluga. Za prvu znamenku pretplatničkog broja ne mogu se upotrijebiti vrijednosti »0«, »1« i »9«. Prigodom pozivanja pretplatnika iz iste županije (lokalni poziv) bira se njegov pretplatnički broj bez nacionalnog odredišnog koda.

2.2. Nezemljopisni broj

2.2.1. Nacionalni broj u pokretnoj elektroničkoj komunikacijskoj mreži

Nacionalni broj u pokretnoj elektroničkoj komunikacijskoj mreži sastoji se od nacionalnog odredišnog koda i pretplatničkog broja kao što je prikazano na slici 2. Duljina nacionalnog odredišnog koda u pokretnim elektroničkim komunikacijskim mrežama iznosi od dvije do četiri znamenke. Duljina pretplatničkog broja u pokretnim elektroničkim komunikacijskim mrežama iznosi od pet do sedam znamenaka. U slučaju korištenja nacionalnog odredišnog koda od dvije znamenke, duljina pretplatničkog broja iznosi šest ili sedam znamenaka, dok u slučaju korištenja nacionalnog odredišnog koda od tri znamenke, duljina pretplatničkog broja iznosi šest znamenaka te u slučaju korištenja nacionalnog odredišnog koda od četiri znamenke, duljina pretplatničkog broja iznosi pet znamenaka

2.2.2. Nacionalni broj za usluge s posebnom tarifom

Nacionalni broj za usluge s posebnom tarifom sastoji se od nacionalnog odredišnog koda i pretplatničkog broja, kao što je prikazano na slici 2. Duljina nacionalnog odredišnog koda iznosi dvije ili tri znamenke. Pri dodjeli brojeva za usluge s posebnom tarifom HAKOM mora voditi računa o tome da se znamenke pretplatničkih brojeva ne preklapaju.

2.2.3. Nacionalni broj za usluge jedinstvenog pristupnog broja

Nacionalni broj za usluge jedinstvenog pristupnog broja sastoji se od nacionalnog odredišnog koda i pretplatničkog broja, kao što je prikazano na slici 2. Duljina nacionalnog odredišnog koda iznosi dvije znamenke.

2.2.4. Nacionalni broj za usluge besplatnog poziva

Nacionalni broj za usluge besplatnog poziva sastoji se od nacionalnog odredišnog koda i pretplatničkog broja, kao što je prikazano na slici 2. Duljina nacionalnog odredišnog koda iznosi tri znamenke. Pri dodjeli brojeva za usluge besplatnog poziva HAKOM mora voditi računa o tome da se znamenke pretplatničkih brojeva ne preklapaju.

2.2.5. Nacionalni broj za usluge pristupa internetu

Nacionalni broj za usluge pristupa internetu sastoji se od nacionalnog odredišnog koda i pretplatničkog broja, kao što je prikazano na slici 2. Duljina nacionalnog odredišnog koda iznosi dvije znamenke. U slučaju usluga pristupa internetu prva znamenka pretplatničkog broja predstavlja oznaku tarife (eng.: TI – Tariff Identifier), a druga i treća znamenka pretplatničkog broja predstavljaju oznaku operatora.

2.2.6. Nacionalni broj za usluge osobnog broja

Nacionalni broj za usluge osobnog broja sastoji se od nacionalnog odredišnog koda i pretplatničkog broja, kao što je prikazano na slici 2. Duljina nacionalnog odredišnog koda iznosi dvije znamenke. Sukladno ITU-T preporukama E.168, E.168.1 i F.850, osobni broj jedinstveno identificira korisnika i pomoću istoga pozivajući korisnik pristupa korisniku navedenog broja. Usluge osobnog broja odnose se na usluge gdje korisnik spaja svoj terminalni uređaj na bilo koju terminacijsku točku mreže i ostvaruje/zaprima pozive/poruke koristeći isti broj.

2.2.7. Nacionalni broj za M2M usluge

Nacionalni broj za M2M usluge sastoji se od nacionalnog odredišnog koda i pretplatničkog broja kao što je prikazano na slici 2. Duljina nacionalnog odredišnog koda za M2M usluge iznosi od dvije do četiri znamenke. Duljina pretplatničkog broja iznosi od šest do osam znamenaka. U slučaju korištenja nacionalnog odredišnog koda od dvije znamenke, duljina pretplatničkog broja iznosi osam znamenaka, dok u slučaju korištenja nacionalnog odredišnog koda od tri znamenke, duljina pretplatničkog broja iznosi sedam znamenaka te u slučaju korištenja nacionalnog odredišnog koda od četiri znamenke, duljina pretplatničkog broja iznosi šest znamenaka.

Nacionalni broj za M2M usluge se može koristiti za usluge unutar nepokretnih i pokretnih elektroničkih komunikacijskih mreža.

3. Kratki kodovi

3.1. Kratki kodovi za govorne usluge

Kratki kodovi za govorne usluge upotrebljavaju se za pristup hitnim službama, uslugama bez posebne tarife i s posebnom tarifom te se u slučaju posebne tarife primjenjuju sve obveze iz Zakona o elektroničkim komunikacijama i mjerodavnih pravilnika. Podjela kratkih kodova za govorne usluge detaljnije je propisana u Tablici 2.

Pristup kratkim kodovima potrebno je osigurati iz svih javnih elektroničkih komunikacijskih mreža.

Putem kratkih kodova koji se dodjeljuju po formuli: 1ABCD, gdje su: A=2,4,5,6,7,8 i B,C,D=0,…,9, moguće je pružati usluge brzojava, vremenske prognoze, točnog vremena i buđenja, informacija o pretplatnicima, prometnih informacija, općih informacija, informacija o javnom prijevozu, taksi službe, medicinskog savjetovanja. Duljina ove vrste kratkih kodova za govorne usluge iznosi od tri do pet znamenaka te se prilikom njihovog korištenja nije obvezno korištenje nacionalnih odredišnih kodova.

Operatori javno dostupne telefonske usluge mogu koristiti kratke kodove iz posebno određenog raspona bez odluke o dodjeli nadležnog regulatornog tijela (tablica 2. kodovi 13xxx) pod uvjetom da se takvi kodovi koriste isključivo u vlastitoj mreži i to za usluge koje su dostupne isključivo korisnicima tog operatora (usluge podrške korisnicima) te se isti moraju koristiti u skladu s ovim Planom.

3.2. Kratki kodovi za uslugu odabira operatora i SMS usluge u nepokretnoj elektroničkoj komunikacijskoj mreži

Prigodom korištenja usluge odabira operatora potrebno je birati oznaku usluge, kôd operatora te željeni nacionalni ili međunarodni broj (npr. 1021 023 XX XX XX). Oznaka usluge i kôd operatora nisu dio nacionalnog ili međunarodnog broja.

Za aktivaciju SMS usluge u nepokretnoj elektroničkoj komunikacijskoj mreži koristi se numeracija sukladno Tablici 2.

3.3. Kratki kodovi za SMS/MMS usluge

Upotrebljavaju se za usluge s posebnom tarifom kao i za usluge podrške korisnicima odnosno aktivaciju dodatnih usluga operatora javno dostupne telefonske usluge.

Za usluge s posebnom tarifom dodjeljuju se šesteroznamenkasti kodovi gdje druga znamenka određuje vrstu usluge u skladu s ovim Planom.

Operatori javno dostupne telefonske usluge mogu koristiti kratke kodove iz posebno određenog raspona bez odluke o dodjeli nadležnog regulatornog tijela pod uvjetom da se takvi kodovi koriste isključivo u vlastitoj mreži i to za usluge koje su dostupne isključivo korisnicima tog operatora (usluge podrške korisnicima i aktivacije dodatnih usluga) te se isti moraju koristiti u skladu s ovim Planom. Unutar raspona kratkih kodova za navedene usluge druga, treća i četvrta znamenka ovise o nacionalnom odredišnom kodu kojeg operator koristi.

II. POPIS NACIONALNIH BROJEVA I KRATKIH KODOVA

***Tablica 1.***

|  |  |  |  |  |
| --- | --- | --- | --- | --- |
| Nacionalni brojevi | | | | |
| (1) | (2) | | (3) | (4) |
| NDC | Duljina NSN broja\* | | Svrha korištenja (E.164) | Dodatne informacije |
|  | Maks. | Min. |  |  |
| 1 | 8 | 8 | Zemljopisni broj | Zagrebačka županija i Grad Zagreb |
| 20 | 9 | 8 | Zemljopisni broj | Dubrovačko-neretvanska županija |
| 21 | 9 | 8 | Zemljopisni broj | Splitsko-dalmatinska županija |
| 22 | 9 | 8 | Zemljopisni broj | Šibensko-kninska županija |
| 23 | 9 | 8 | Zemljopisni broj | Zadarska županija |
| 2x | - | - | Rezervirano | x = 4-9 |
| 31 | 9 | 8 | Zemljopisni broj | Osječko-baranjska županija |
| 32 | 9 | 8 | Zemljopisni broj | Vukovarsko-srijemska županija |
| 33 | 9 | 8 | Zemljopisni broj | Virovitičko-podravska županija |
| 34 | 9 | 8 | Zemljopisni broj | Požeško-slavonska županija |
| 35 | 9 | 8 | Zemljopisni broj | Brodsko-posavska županija |
| 3x | - | - | Rezervirano | x = 0, 6-9 |
| 40 | 9 | 8 | Zemljopisni broj | Međimurska županija |
| 42 | 9 | 8 | Zemljopisni broj | Varaždinska županija |
| 43 | 9 | 8 | Zemljopisni broj | Bjelovarsko-bilogorska županija |
| 44 | 9 | 8 | Zemljopisni broj | Sisačko-moslavačka županija |
| 47 | 9 | 8 | Zemljopisni broj | Karlovačka županija |
| 48 | 9 | 8 | Zemljopisni broj | Koprivničko-križevačka županija |
| 49 | 9 | 8 | Zemljopisni broj | Krapinska-zagorska županija |
| 4x | - | - | Rezervirano | x = 1, 5-6 |
| 51 | 9 | 8 | Zemljopisni broj | Primorsko-goranska županija |
| 52 | 9 | 8 | Zemljopisni broj | Istarska županija |
| 53 | 9 | 8 | Zemljopisni broj | Ličko-senjska županija |
| 5x | - | - | Rezervirano | x = 0, 4-9 |
| 60 | 8 | 6 | Nezemljopisni broj – posebna tarifa | Usluge općeg sadržaja |
| 609 | 8 | 6 | Nezemljopisni broj – posebna tarifa | Usluge humanitarnog karaktera |
| 61 | 8 | 6 | Nezemljopisni broj – posebna tarifa | Usluge glasovanja |
| 62 | 8 | 8 | Nezemljopisni broj | Usluge jedinstvenog pristupnog broja  (do stupanja na snagu ovog Plana) |
| 64 | 8 | 6 | Nezemljopisni broj – posebna tarifa | Usluge sa sadržajem neprimjerenim za djecu |
| 65 | 8 | 6 | Nezemljopisni broj – posebna tarifa | Usluge nagradnih igara |
| 69 | 8 | 6 | Nezemljopisni broj – posebna tarifa | Usluge namijenjene djeci |
| 6x | - | - | Rezervirano | x = 3, 6-8 |
| 72 | 8 | 8 | Nezemljopisni broj | Usluge jedinstvenog pristupnog broja |
| 74 | 8 | 8 | Nezemljopisni broj | Usluge osobnog broja |
| 75 | 8 | 8 | Nezemljopisni broj | Usluge osobnog broja |
| 76 | 8 | 8 | Nezemljopisni broj | Usluge pristupa internetu |
| 77 | 8 | 8 | Nezemljopisni broj | Usluge pristupa internetu |
| 7x | - | - | Rezervirano | x = 0, 1, 3, 8, 9 |
| 800 | 9 | 7 | Nezemljopisni broj – besplatni poziv | - |
| 801 | 9 | 7 | Nezemljopisni broj – besplatni poziv | Unaprijed plaćene usluge prijenosa govora putem interneta (eng. calling card) |
| 89xx | 10 | 10 | Nezemljopisni broj – M2M usluge | Slobodno |
| 8x | - | - | Rezervirano | x = 1-8 |
| 901 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 90x | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Slobodno  x = 2-9 |
| 91 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 92 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 93 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Slobodno |
| 94 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Slobodno |
| 95 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 96 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Slobodno |
| 970 | 9 | 9 | Nezemljopisni broj v usluge u pokretnoj elektroničkoj komunikacijskoj mreži | Zauzeto |
| 9751 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 975x | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Slobodno  x = 2-9 |
| 976 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 977 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 979 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 97x | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Slobodno  x = 1-4, 8 |
| 98 | 9 | 8 | Nezemljopisni broj – usluge u pokretnoj elektroničkoj komunikacijskoj mreži | Zauzeto |
| 99 | 9 | 9 | Nezemljopisni broj – usluge u pokretnoj elektroničkoj komunikacijskoj mreži | Zauzeto |

\*Duljina NSN broja uključuje i znamenke NDC-a

***Tablica 2.***

|  |  |  |  |  |
| --- | --- | --- | --- | --- |
| Kratki kodovi za govorne usluge | | | | |
| (1) | (2) | | (3) | (4) |
| Raspon/kratki kod | Duljina kratkog koda\* | | Svrha korištenja | Dodatne informacije |
|  | Maks. | Min. |  |  |
| 10 | 4 | 4 | Odabir operatora | - |
| 112 | 3 | 3 | Harmonizirani europski broj | Jedinstveni europski broj za hitne službe |
| 116 | 6 | 6 | Harmonizirani europski broj | Rezervirano |
| 116000 | 6 | 6 | Harmonizirani europski broj | Pozivni centar za nestalu djecu |
| 116006 | 6 | 6 | Harmonizirani europski broj | Pozivni centar za žrtve zločina |
| 116111 | 6 | 6 | Harmonizirani europski broj | Pozivni centar za djecu |
| 116117 | 6 | 6 | Harmonizirani europski broj | Pozivni centar za medicinske usluge |
| 116123 | 6 | 6 | Harmonizirani europski broj | Pozivni centar za emocionalnu pomoć |
| 118 | 5 | 5 | Usluge bez posebne tarife/posebna tarifa | Usluge davanja obavijesti o informacijama pretplatnika |
| 133 | 5 | 5 | Usluge aktivacije SMS usluge | - |
| 13ABC | 5 | 5 | Kratki kod za usluge podrške korisnicima | Raspon za operatore javno dostupne telefonske usluge  A = 0,1,2,4,5,6,7,8,9 i B,C = 0,…,9 |
| 192 | 3 | 3 | Hitne službe | Policija |
| 193 | 3 | 3 | Hitne službe | Vatrogasci |
| 194 | 3 | 3 | Hitne službe | Hitna pomoć |
| 195 | 3 | 3 | Hitne službe | Nacionalna središnjica za usklađivanje traganja i spašavanja na moru |
| 1987 | 4 | 4 | Hitne službe | Pomoć na cestama |
| 1ABCD | 5 | 3 | Usluge bez posebne tarife/posebna tarifa | A = 2, 4, 5, 6, 7, 8 i B, C, D = 0,…,9 |
| 2 | - | - | Rezervirano | - |
| 3 | - | - | Rezervirano | - |
| 4 | - | - | Rezervirano | - |
| 5 | - | - | Rezervirano | - |
| 6 | - | - | Rezervirano | - |
| 7 | - | - | Rezervirano | - |
| 8 | - | - | Rezervirano | - |
| 9 | - | - | Rezervirano | - |

\*Duljina kratkog koda uključuje i znamenke raspona

***Tablica 3.***

|  |  |  |  |  |
| --- | --- | --- | --- | --- |
| Kratki kodovi za SMS i MMS usluge | | | | |
| (1) | (2) | | (3) | (4) |
| Raspon/kratki kod | Duljina kratkog koda\* | | Svrha korištenja | Dodatne informacije |
|  | Maks. | Min. |  |  |
| 13ABC | 5 | 5 | Usluge podrške korisnicima i aktivacije dodatnih usluga | Raspon za operatore javno dostupne telefonske usluge  A = 0,1,2,4,5,6,7,8,9 i B,C = 0,…,9 |
| 1x | - | - | Rezervirano | x = 2, 4-9 |
| 2 | - | - | Rezervirano | - |
| 3 | - | - | Rezervirano | - |
| 4 | - | - | Rezervirano | - |
| 5 | - | - | Rezervirano | - |
| 60\*\* | 5 | 5 | Usluge s posebnom tarifom | Nagradne igre |
| 61 | 6 | 6 | Usluge s posebnom tarifom | Servisne usluge |
| 64 | 6 | 6 | Usluge s posebnom tarifom | Usluge sa sadržajem neprimjerenim za djecu |
| 65\*\* | 6 | 6 | Usluge s posebnom tarifom | Nagradne igre |
| 66 | 6 | 6 | Usluge s posebnom tarifom | Usluge zabavnog sadržaja |
| 6x | 6 | 6 | Rezervirano | x = 2, 3, 7-9 |
| 70 | 6 | 6 | Usluge platnog prometa | opći sadržaj  npr. mparking, mprijevoz, mtaxi |
| 71 | 6 | 6 | Usluge platnog prometa | (zabavni sadržaj)  npr. pristup internet stranicama |
| 7x | 6 | 6 | Rezervirano | x = 2-9 |
| 800 | 6 | 6 | SMS/MMS besplatne usluge | - |
| 818283 | 6 | 6 | INFO usluga | Kratki kod za davanje informacija o operatoru usluga s posebnom tarifom |
| 81 | 6 | 6 | Usluge s posebnom tarifom | Servisne usluge |
| 84 | 6 | 6 | Usluge s posebnom tarifom | Usluge sa sadržajem neprimjerenim za djecu |
| 85 | 6 | 6 | Usluge s posebnom tarifom | Usluge čavrljanja |
| 86 | 6 | 6 | Usluge s posebnom tarifom | Usluge zabavnog sadržaja |
| 88 | 6 | 6 | Usluge s posebnom tarifom | Usluge čavrljanja neprimjerenim za djecu |
| 8x | 6 | 6 | Rezervirano | x = 2, 3, 7, 9 |
| 9x | - | - | Rezervirano | - |

\* Duljina kratkog koda uključuje i znamenke raspona

\*\*Dodjela sukladno Pravilniku o priređivanju nagradnih igara

Prestanak važenja propisa

Stupanjem na snagu ovoga Plana prestaje važiti Plan numeriranja (»Narodne novine« br.154/09 i 41/12).

Stupanje na snagu Plana numeriranja

Ovaj Plan stupa na snagu petnaestog (15) dana od dana objave u »Narodnim novinama«.

Iznimno od navedenog roka, operatori imaju rok za prelazak na nezemljopisnu numeraciju 72 za usluge jedinstvenog pristupnog broja i prestanak korištenja nezemljopisne numeracije 62 do 30. lipnja 2014. godine. Stupanjem na snagu ovog Plana HAKOM će prestati s dodjelom nezemljopisne numeracije 62.

U roku od šest mjeseci od stupanja na snagu ovog Plana operatori kojima je dodijeljena numeracija (pretplatnički broj) unutar nacionalnog odredišnog koda 62 imaju isključivo pravo na dodjelu jednake numeracije (pretplatničkog broja) unutar nacionalnog odredišnog koda 72.

Dodjela kratkih kodova za SMS/MMS usluge (Tablica 3.) započinje s danom 1. rujna 2013. godine, dok se postojeći kodovi za SMS/MMS usluge mogu koristiti do 30. ožujka 2014. godine.

U roku od tri mjeseca od početka dodjele kratkih kodova za SMS/MMS usluge operatori koji imaju aktivirane peteroznamenkaste kratke kodove za SMS/MMS usluge imaju isključivo pravo na dodjelu šesteroznamenkastih kratkih kodova za SMS/MMS usluge koji imaju jednak raspored znamenaka kao peteroznamenkasti koje koriste, ali uvećani za jednu znamenku koja označava vrstu usluge.

Operatori javne telefonske usluge u pokretnim elektroničkim komunikacijskim mrežama su obvezni kratke kodove za vlastite SMS/MMS usluge zamijeniti s kratkim kodovima propisanim ovim Planom do 30. ožujka 2014. godine.

Operatori javnih govornih usluga u nepokretnoj i pokretnoj elektroničkoj komunikacijskoj mreži su obvezni kratke kodove za govorne usluge zamijeniti kratkim kodovima propisanim ovim Planom najkasnije do 31. prosinca 2015. godine.

Operatori usluga s posebnom tarifom koji koriste kratke kodove za usluge koje nisu propisane ovim Planom obvezni su do 31. prosinca 2013. godine iste migrirati na 6x numeraciju.

Klasa: 011-02/12-02/20

Urbroj: 376-12-13-1

Zagreb, 16. siječnja 2013.

Predsjednik Vijeća
Miljenko Krvišek, dipl. ing. el., v. r.

11 25.01.2013 Plan numeriranja

11 25.01.2013 Plan numeriranja

11 25.01.2013 Plan numeriranja

11 25.01.2013 Plan numeriranja

Ostalo, NN 11/2013-162
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)